গল্প-কবিতা ডট কম - দি ডিস সেন্সরি,বৈজ্ঞানিক কল্পকাহিনী সংখ্যা, সেপ্টেম্বর ২০১৪
জন্মদিন: ২০ মার্চ ১৯৯৯
মোট ভোট ১২ প্রাপ্ত পয়েন্ট ৪.২৫ দি ডিস সেন্সরি
ভিতরে একটা দৃষ্টি দেওয়া যাক । বেশ কয়েকজন মানুষকে দেখা যাচ্ছে । এদের আলাদা আলাদা বেডে শুইয়ে রাখা হয়েছে । এরা সবাই একটা পরিকল্পনার অংশ ।
এক ভয়ঙ্কর পরিকল্পনার অংশ ।
ড. ক্লড ভাবতেই পারেননি ব্যাপারটা এত দূর এগিয়ে নিয়ে যাওয়া যাবে । তাদের কলোনি , দি লেবেনের প্রশাসন যখন তাদের সমস্যাটা তাকে জানায় তখন এই চিন্তা তার মাথায় আসে ।
অনেক আগে থেকেই দি লেবেনের আশেপাশের কলোনিগুলোর মধ্যে দ্বন্দ্ব লেগে আছে । এর ভিত্তিতে তাদের মধ্যে বেশ কয়েকটি বড় ধরণের সংঘর্ষ হয়ে গেছে । দি লেবেন নিজেদের শান্তিপূর্ণ কলোনি হিসেবে চিহ্নিত করেছে । তাই তারা এতদিন এসব ঝুট-ঝামেলা থেকে মুক্ত ছিল ।
কিন্তু বর্তমানে অবস্থার ব্যাপক অবনতি হয়েছে । আশেপাশের কলোনিগুলো দি লেবেনের সাথে সাথে আর শান্তিপূর্ণ সম্পর্ক রাখতে চাচ্ছেনা । তাদের অনেকেরই এখন লক্ষ্য দি লেবেন দখল করে নেওয়া । তাদের ধারণা এই কাজটা করা তেমন কঠিন কিছু হবে না । কারণ লেবেনিয়ানরা শান্তিপ্রিয় জাতি । তারা যুদ্ধ-সংঘর্ষে একেবারেই দক্ষ নয় ।
দি লেবেনের কোনও সামরিক বাহিনী নেই । লেবানিয়ান প্রশাসন হন্যে হয়ে তাদের বর্তমান সমস্যার সমাধান খুঁজছিল ।
তাদের প্রথম প্রচেষ্টা ছিল তাৎক্ষনিক একটা সামরিক বাহিনী তৈরি । যা পুরোপুরি ব্যর্থ হল । কাউকেই এ ব্যাপারে উৎসাহী মনে হল না ।
তারপর তারা ভাবল রোবট ব্যবহার করার কথা । কিন্তু তাদের নিম্নমানের রোবটের কার্যকারিতা সম্বন্ধে সন্দেহ দূর করা সম্ভব হল না ।
তারপরই ড.ক্লড তার অভিনব পন্থা নিয়ে হাজির হলেন ।
খুব গোপনে প্রশাসনের সাথে তিনি আলোচনায় বসলেন । তিনি প্রশাসনের কাছে তাদের সমস্যার সমাধান হিসেবে যে বিবৃতি দিয়েছিলেন তাকে এমন রূপ দেওয়া যায় ,
“কলোনির অন্য সবার মত আমিও এই বিশাল সমস্যা নিয়ে চিন্তিত । তারা (অন্য কলোনিগুলো) যে মুহূর্তেই আমাদের ধূলিসাৎ করে দিতে সক্ষম তা বলতে খুব বেশি বুদ্ধিমত্তার প্রয়োজন পরে না । এই বিরাট সংকটের মাঝে আমি একটা সমাধান নিয়ে আপনাদের কাছে হাজির হয়েছি । আগেই বলে রাখি এই সমাধান এক দিক দিয়ে আমাদের কলোনির ক্ষতি করবে । কিন্তু আমি এ ছাড়া আর কোনও সমাধান পাচ্ছি না বিশাল এই সংকটের , আমাদের কলোনিকে বাঁচানোর ।
ভালো করে আমার কথা লক্ষ্য করুন । আমাদের কলোনির মানুষের সবচেয়ে বড় দুর্বলতা হচ্ছে তাদের আবেগ-অনুভুতি । আচ্ছা , এখন যদি আমরা এমন একটা মনুষ্য দল তৈরি করতে পারি যাদের কোনও আবেগ অনুভূতি থাকবে না । যারা রোবটের বৈশিষ্ট্য ধারণ করবে । তাদের মৃত্যু ভয় পর্যন্ত থাকবে না । হাসি-কান্না-দুঃখ-বেদনা-বিস্ময় কোনও প্রকার আবেগ তাদের থাকবে না । আমি এদের নাম দিয়েছি ‘দি ডিস সেন্সরি’ ।
তারা হবে আবেগ বিবর্জিত মনুষ্য দল । এই বৈশিষ্ট্যের কারণে তারা নিজেদের মৃত্যুকে বরণ করে নিবে । আমরা আমাদের অনুভূতি রক্ষা করব অনুভূতি বর্জনের মাধ্যমে । ”
তার এই বিবৃতির পর সেইখানে বিস্ময়াভিভূত কিছু চোখের আবির্ভাব ঘটেছিলো । সেখান থেকে একজন প্রশ্ন করেছিলেন ,
“এটা কি আমাদের কলোনিকে রক্ষা করা হল?”
ড.ক্লড বলেছিলেন ,
“ হ্যাঁ , এক অর্থে রক্ষা করা হল ।”
সেই অর্থটা সবাই বুঝে নিয়েছিল ।
“আপনি এটা করতে পারবেন ? ”
অন্যপাশ থেকে ড.ক্লডের আত্মবিশ্বাসী কণ্ঠস্বর শোনা গিয়েছিল ,
“হ্যাঁ , আমি এটা করতে সক্ষম । ”
পুরো কলোনিতে আইকিউ টেস্ট এ ভালো ফলাফল করা কয়েকজনকে নিয়ে ড.ক্লড কাজ শুরু করেন । তার আত্মবিশ্বাস আর দক্ষতার সমন্বয়ে তিনি সফল হয়েছেন । এখন তিনি শুধু এই মনুষ্য দলকে বিস্তৃত করছেন ।
তাদের এই পরিকল্পনার যারা প্রধান অংশ , এই মনুষ্য দলের সদস্য , তারা নিজেরাও এই পরিকল্পনা সম্বন্ধে অবগত নয় ।
হালকা নীল আলোর মাঝে আস্তে আস্তে চোখ খুলল ডেভিউ । চোখ খুলে সে আশেপাশে তাকাল । চারপাশে নীল রঙের আধিক্য দেখা যাচ্ছে । সে উঠে বসতে চেষ্টা করল । প্রথমে উঠতে পারল না । তারপর ধিরে ধিরে উঠে দাঁড়ালো সে ।
সামনে একটা আয়না দেখা যাচ্ছে । ডেভিউ আয়নার দিকে অগ্রসর হল । যখন সে আয়নায় তাকাল কেউ একজন তার পিঠে হাত রাখল । লোকটি হচ্ছেন ড.ক্লড , যদিও ডেভিউ তাকে চিনতে পারল না ।
ড.ক্লড বললেন ,
“ তোমার কেমন লাগছে ? ”
ডেভিউ পাথরের মত মুখ করে বলল ,
“ কেমন লাগছে !!!”
“হ্যাঁ , বল , কেমন লাগছে।”
“আমি জানি না । ”
ডেভিউ এর পাথরের মত মুখের দিকে তাকিয়ে ড.ক্লড ছোট্ট কিন্তু পরিপূর্ণ একটা হাসি হাসলেন ।
দি লেভেনের পাশের কলোনি পোর্টফেল আনুষ্ঠানিকভাবে যুদ্ধ ঘোষণা করেছে । যদিও কলোনি দুটি পাশাপাশি অবস্থিত , এদের মধ্যে বেশ দূরত্ব রয়েছে । পোর্টফেল ইতোমধ্যে দি লেভেনের দিকে যুদ্ধযান নিয়ে অগ্রসর হয়েছে । দি লেভেনের জনসাধারণ , দি ডিস সেন্সরি ভয়ের অনুভূতির ঊর্ধ্বে চলে গেছে ।
“হ্যাঁ , ভেঙ্গে ফেল । নীল কাঁচটা ভেঙ্গে ফেল।”
ঘরের ভিতর থেকে কথাগুলো শুনতে পেলেন ড.ক্লড ।
বিকট একটা শব্দ করে নীল রঙের কাঁচটা ভেঙ্গে গেল । আহ! এই কাঁচটা কত প্রিয় ছিল ড.ক্লডের ।
দুই তিনজন সৈনিক মত লোক ঘরটাতে ঢুকল । হাতে তাদের আগ্নেয়াস্ত্র ।
ড.ক্লডের চোখে স্পষ্ট ভয় প্রকাশ পেল । কিন্তু তার মুখে একটা ছোট্ট হাসি লেগে ছিল যা কেউ ই লক্ষ্য করল না ।
হাদিউল আলম দীপ্র ধন্যবাদ ।
প্রজ্ঞা মৌসুমী মানুষের আবেগ-অনুভূতি যেভাবে নিম্নগামী হচ্ছে- দ্য ডিস সেন্সরি হতে আর দেরী নেই। অথবা যারা যুদ্ধ করে স্বাধীনতার জন্য- হয়তো তাদের তীব্র আবেগ-অনুভূতি আছে বলেই মৃত্যুকে এত অনায়াসে বরণ করে নিতে পারে। নীল রঙের কাঁচটা ভেঙ্গে ফেলার দৃশ্যটা সুন্দর ছিল। সব মিলিয়ে আ... আরও দেখুনমানুষের আবেগ-অনুভূতি যেভাবে নিম্নগামী হচ্ছে- দ্য ডিস সেন্সরি হতে আর দেরী নেই। অথবা যারা যুদ্ধ করে স্বাধীনতার জন্য- হয়তো তাদের তীব্র আবেগ-অনুভূতি আছে বলেই মৃত্যুকে এত অনায়াসে বরণ করে নিতে পারে। নীল রঙের কাঁচটা ভেঙ্গে ফেলার দৃশ্যটা সুন্দর ছিল। সব মিলিয়ে আমার পড়তে ভালো লেগেছে।
হাদিউল আলম দীপ্র ধন্যবাদ আপনাকে । আমার আফসোস সময়ের অভাবে লেখাটা পরিণত করতে পারলাম না ।
ওয়াহিদ মামুন সুন্দর ভাবনা। খুব ভাল লাগল। শ্রদ্ধা জানবেন।
হাদিউল আলম দীপ্র আপনাকে ধন্যবাদ । না ভাই শ্রদ্ধার যোগ্য আমি নই । ভালো থাকবেন সবসময় ।